TAPAC ย้ายฐานผลิตจีนมาไทยเลี่ยงผลกระทบสงครามการค้า มั่นใจหนุนรายได้กลุ่มพลาสติกโต
TAPAC ย้ายฐานผลิตจีนมาไทยเลี่ยงผลกระทบสงครามการค้า มั่นใจหนุนรายได้กลุ่มพลาสติกโต
TAPAC ย้ายฐานผลิตจีนมาไทยเลี่ยงผลกระทบสงครามการค้า มั่นใจหนุนรายได้กลุ่มพลาสติกโต
22 พ.ค. 2562

นายนารุฮิซะ อาเบะ ประธานเจ้าหน้าที่บริหาร ในส่วนของอุตสาหกรรมพลาสติกภายใต้ บริษัท ทาพาโก้ จำกัด (มหาชน) หรือ TAPAC เปิดเผยถึงกรณีที่ บริษัท ริโก้ ผู้ผลิตอุปกรณ์สำนักงานชื่อดังของญี่ปุ่น มีแผนย้ายฐานการผลิตเครื่องพิมพ์ฟังก์ชั่นสำหรับตลาดสหรัฐ ซึ่งปัจจุบันอยู่ในประเทศจีนไปรวมกับฐานผลิตในไทย เพื่อเลี่ยงผลกระทบสงครามการค้า ภายในเดือนสิงหาคมที่จะถึงนี้ว่า บริษัทฯ พร้อมรับออเดอร์ใหม่ของริโก้ ได้ทันที โดยปัจจุบัน Ricoh Manufacturing ประเทศไทย เป็นลูกค้าที่มียอดขายผลิตภัณฑ์พลาสติกสูงสุดเป็นอันดับ 1 ของบริษัทฯ
โดยในปีที่ผ่านมา บริษัทฯมียอดขายชิ้นส่วนพลาสติก (และชิ้นส่วนประกอบ) ให้แก่ ริโก้อยู่ที่ 220.30 ล้านบาท คิดเป็น 30.91% ของรายได้รวมจากการขายชิ้นส่วนพลาสติก
“ที่ผ่านมาบริษัทฯมีรายได้จากการผลิตชิ้นส่วนให้ริโก้เฉลี่ยประมาณเดือนละ 10-12 ล้านบาท และในปี 2561 เพิ่มขึ้นเป็น 20 ล้านบาทต่อเดือนและเพิ่มขึ้นอย่างต่อเนื่อง เนื่องจากริโก้ ได้โอนย้ายไลน์ประกอบมาให้ทางทาพาโก้ ทำให้ราคาขายต่อหน่วยที่เป็นยูนิตประกอบเพิ่มขึ้น หากมีการย้ายการผลิตมาในไทย บริษัทฯพร้อมขยายกำลังการผลิตรองรับ และมั่นใจว่าจะช่วยผลักดันรายได้ของ TAPAC เติบโตอย่างโดดเด่นในอนาคต” นายนารุฮิซะ กล่าว